Računsko sodišče Republike Slovenije,

Slovenska c. 50,

1000 Ljubljana,

ki ga zastopa predsednik Tomaž Vesel (v nadaljevanju: naročnik),

davčna številka: 72434295,

matična številka: 5874742,

transakcijski račun: SI56 01100-6370131265

in

\_\_\_\_\_\_\_\_\_\_\_\_\_\_\_\_\_\_\_\_\_,

naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec),

ID št. za DDV: \_\_\_\_\_\_\_\_\_\_\_\_\_\_\_,

matična številka: \_\_\_\_\_\_\_\_\_\_\_\_,

transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_

sklepata naslednjo

Pogodbo o dobavi strežniške strojne in programske opreme   
in izvedbi storitev št. C1312-17-0000XX

1. člen

Pogodbeni stranki uvodoma ugotavljata:

* da je naročnik izvedel postopek oddaje javnega naročila za dobavo strežniške strojne in programske opreme ter izvedbo storitev, št. objave na Portalu javnih naročil \_\_\_\_\_\_ z dne \_\_\_\_,
* da je bil z obvestilom o oddaji naročila kot najugodnejši ponudnik za oddajo tega naročila izbran izvajalec po tej pogodbi;
* da sta ponudba izbranega ponudnika in razpisna dokumentacija kot prilogi sestavni del te pogodbe;
* da pogodbeni stranki sklepata to pogodbo za določitev medsebojnih pravic in obveznosti v zvezi s predmetom te pogodbe.

**Predmet pogodbe**

1. člen

Predmet te pogodbe je:

|  |  |  |  |  |  |
| --- | --- | --- | --- | --- | --- |
|  | naziv opreme (blagovna znamka in model) | cena na enoto (brez DDV) | količina | vrednost (brez DDV) | vrednost (z DDV) |
| strežnik |  |  | 2 |  |  |
| diskovno polje |  |  | 1 |  |  |
| diskovni sistem NAS |  |  | 1 |  |  |
| programska oprema za varnostno arhiviranje |  |  | 1 |  |  |
| postavitev in konfiguracija novega okolja naročnika |  |  | 1 |  |  |
| SKUPAJ | | | |  |  |

Oprema se dobavi na Računsko sodišče Republike Slovenije, Slovenska cesta 50, 1000 Ljubljana.

Količina in dobavni roki so določeni s to pogodbo.

**Cene in plačilni pogoji**

1. člen

**Pogodbena cena** je \_\_\_\_\_\_\_\_\_\_\_\_\_\_\_\_\_\_\_\_\_\_ € brez DDV

\_\_\_\_\_\_\_\_\_\_\_\_\_\_\_\_\_\_\_\_\_\_ € z DDV (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Pogodbena cena je fiksna.

Izvajalec izstavi posamezni račun na podlagi prevzemnega zapisnika, ki ga podpišeta predstavnika naročnika in izvajalca, in sicer:

* po dobavi strežniške strojne in programske opreme ter
* po opravljeni storitvi - postavitev in konfiguracija novega okolja naročnika glede na zahteve naročnika.

Naročnik se zavezuje plačati vrednost posameznega računa na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_\_\_\_\_\_ izvajalca v roku, kot ga bo za plačilo na dan prejema računa določal zakon, ki ureja izvrševanje proračuna.

Rok plačila začne teči naslednji dan po prejemu računa.

PODIZVAJALCI

*(Opomba: Določbe navedene v tem delu bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca**pogodbe, ki se nanaša na izvajanje del z podizvajalci, črta).*

1. člen

Izvajalec bo pogodbena dela izvajal s podizvajalci, navedenimi v izpolnjenem obrazcu "ESPD", ki je priloga te pogodbe in njen sestavni del, v obsegu in načinu, ki je določen v tej prilogi.

1. člen

Izvajalec mora med izvajanjem te pogodbe naročnika obvestiti o spremembah informacij iz drugega odstavka 94. člena ZJN-3 (*Uradni list RS, št. 91/15; v nadaljevanju ZJN-3)* in jim poslati informacije o novih podizvajalcih najkasneje v 5 (petih) dneh po spremembi. V primeru vključitve novih podizvajalcev mora izvajalec v skladu s tretjim odstavkom 94. člena ZJN*)* skupaj z obvestilom naročniku med drugim predložiti podatke in dokumente:

* kontaktne podatke in zakonite zastopnike novih podizvajalcev;
* izpolnjene obrazce Izjava novih podizvajalcev v skladu z 79.členom ZJN-3 in
* pisno zahtevo novega podizvajalca za neposredno plačilo, če novi podizvajalec to zahteva.

1. člen

V razmerju do naročnika izvajalec v celoti odgovarja za izvedbo del, ki so predmet te pogodbe.

1. člen

Če naročnik ugotovi, da dela izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, določen v 5. členu, ima pravico odpovedati to pogodbo. Naročnik si pridržuje pravico, da lahko kadarkoli preveri delavce kateregakoli od podizvajalcev, ki opravljajo storitve. Vsi delavci so naročniku dolžni dati verodostojne podatke.

1. člen

*/če bo podizvajalec zahteval neposredna plačila/:* Neposredna plačila podizvajalcem po tej pogodbi so obvezna. Izvajalec pooblašča naročnika, da na podlagi potrjenih računov neposredno plača podizvajalcem dobavo ali storitve, ki jih bodo ti opravljali po neposredni pogodbi. Izvajalec mora računu obvezno priložiti predhodno potrjene račune podizvajalca (-cev), ki so opravljali storitve po neposredni pogodbi.

1. člen

*/če podizvajalec ne bo zahteval neposrednega plačila/:* Izvajalec mora naročniku najpozneje v 60 (šestdesetih) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedeno dobavo ali storitve, neposredno povezano s predmetom javnega naročila.

**Obveznosti naročnika**

1. člen

Naročnik se zavezuje, da bo:

* izvajalcu zagotovil informacije, ki so potrebne za izvedbo storitev in v največji možni meri sodeloval pri izvedbi storitev,
* izdal soglasje za pridobitev oddaljenega dostopa v omrežje HKOM za kadre izvajalca, ki bodo potrebovali dostop za izvedbo storitev,
* izvajalcu nemudoma sporočil okoliščine, ki bi lahko vplivale na dobavo opreme in izvedbo storitev.

**Obveznosti izvajalca**

1. člen

Izvajalec se zavezuje naročniku dobaviti strežniško strojno in programsko opremo v 30 dneh po podpisu pogodbe, namestiti in priključiti dobavljeno opremo v obstoječe naročnikovo okolje pa v 30 delovnih dneh od prevzema dobavljene opreme.

1. člen

Izvajalec naročniku jamči:

* da kupljena oprema deluje brezhibno in nima stvarnih napak,
* da nima pravnih napak,
* da popolnoma ustreza vsem tehničnim opisom, karakteristikam in specifikacijam, ki so bila dana v okviru razpisne in ponudbene dokumentacije in so priloga te pogodbe.

1. člen

Izvajalec mora naročnika o nameravani dobavi obvestiti preko telefaksa, e-pošte ali pisno vsaj dva (2) delovna dneva pred dobavo.

Prevzem strojne in programske opreme se opravi s prevzemnim zapisnikom, ki ga na podlagi pravilno izročene količinsko in kakovostno ustrezne opreme ter spremljajočih listin podpišejo predstavnik izvajalca in predstavnika naročnika.

Izvajalec mora hkrati z opremo ob prevzemu naročniku izročiti tudi naslednjo spremno dokumentacijo (poleg tiste, ki je zahtevana v specifikacijah):

* pravilno izpolnjeno dobavnico,
* podpisane in potrjene garancijske liste,
* tehnično dokumentacijo in navodila za uporabo,
* licence, dokumentacijo in medije za programsko opremo, kot je navedeno v specifikacijah.

Oprema, za katero se bo ugotovilo, da kakorkoli odstopa od navedb v ponudbeni dokumentaciji, ali ni skladna z določili te pogodbe in s specifikacijami, bo zavrnjena, zaradi česar bo dobavitelj prešel v zamudo. Enako velja, če bo neskladnost ugotovljena za katerikoli dokument, ki bi moral biti opremi priložen.

Storitve postavitve in konfiguracija novega okolja naročnika so zaključene, ko izvajalec izvede vse aktivnosti, kot so bile opredeljene v razpisni dokumentaciji in ponudbi izvajalca in so potrebne za delujoče okolje naročnika, vključno z uvajanjem naročnika v novo okolje. Obvezna priloga prevzemnega zapisnika za izvedbo storitev, ki ga podpišeta predstavnik naročnika in izvajalca, je dokumentacija novega okolja v slovenskem jeziku.

**Garancija za dobavljeno opremo**

1. člen

Za strežniško strojno opremo daje izvajalec garancijo za brezhibno tehnično delovanje v trajanju 5 let.

Garancijski rok teče od dneva podpisa prevzemnega zapisnika. Če je bila oprema v garancijskem roku zamenjana ali bistveno popravljena, začne teči garancijski rok za zamenjano ali bistveno popravljeno opremo znova in je dobavitelj dolžan izdati nov garancijski list.

Za programsko opremo veljajo garancijski in licenčni pogoji, ki jih dobavitelj te opreme nudi za posamezne programske proizvode.

**Servis**

1. člen

Izvajalec se zavezuje, da bo za popravila opreme v času garancijskega roka nemoteno zagotavljal servis na lastne stroške praviloma na lokaciji naročnika, izjemoma pa, po pridobitvi pisnega soglasja pooblaščene osebe naročnika, na sedežu dobavitelja.

Izvajalec zagotavlja odzivnost v času garancijskega roka na naročnikovo prijavo napake v delovanju ponujene opreme, in sicer v režimu 9 ur dnevno, 5 delovnih dni na teden, pri čemer znaša odzivni čas za vsako prijavljeno napako največ 4 ure od prijave napake, rok za odpravo napake pa ne sme biti daljši od 8 ur oz. do konca naslednjega delovnega dne, šteto od prijave napake.

Za čas obvestila se šteje čas, ko je sporočilo dospelo do izvajalca na telefonsko številko (\_\_\_\_\_\_\_\_\_\_\_\_\_) ali e-pošto (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), pod pogojem, da je bilo oddano s strani naročnika in vsebuje najmanj nujno potrebne podatke za identifikacijo opreme.

Če oprema ni popravljena v roku za odpravo napake, mora izvajalec po preteku tega roka za čas popravila zagotoviti enakovredno nadomestno opremo. V tem primeru se garancijski rok podaljša za čas popravila. Izvajalec se zaveže, da bo dobavljeno nadomestno opremo zamenjal za enakovredno novo opremo, če napake ne bi bilo mogoče odpraviti v 8 dneh ali če bi se enaka napaka pojavila na istem kosu opreme najmanj dvakrat. Tudi v primeru zamenjave opreme za naročnika ne smejo nastati nobeni dodatni stroški.

**Rezervni deli**

1. člen

Izvajalec se zavezuje, da bo v roku 7 let od datuma podpisa prevzemnega zapisnika zagotavljal nadomestne dele za opremo, ki je predmet te pogodbe.

V primeru neizpolnitve obveznosti iz prejšnjega odstavka je izvajalec dolžan naročniku povrniti vse dodatne stroške in škodo, ki bi jo naročnik zaradi tega utrpel.

**Pogodbena kazen**

1. člen

Izvajalec je v primeru zamude pri dobavi opreme, ki ni posledica višje sile ali razlogov na strani naročnika, dolžan plačati naročniku pogodbeno kazen v višini 1 % od pogodbene vrednosti dobavljene opreme za vsak dan zamude, vendar največ 10 %. Pogodbeni stranki soglašata, da mora naročnik nemudoma sporočiti izvajalcu, da si pridružuje pravico do pogodbene kazni, če je prevzel opremo potem, ko je izvajalec z njeno dobavo zamujal.

Izvajalec je v primeru zamude pri izvedbi storitev, ki ni posledica višje sile ali razlogov na strani naročnika, dolžan plačati naročniku pogodbeno kazen v višini 1 % od pogodbene vrednosti za izvedbo storitev za vsak dan zamude, vendar največ 10 %. Pogodbeni stranki soglašata, da mora naročnik nemudoma sporočiti izvajalcu, da si pridružuje pravico do pogodbene kazni potem, ko je izvajalec storitve opravil z zamudo.

1. člen

Ugovore zaradi nedoseganja zahtevane in dogovorjene kakovosti ali napak ali količinskih primanjkljajev bo pooblaščena oseba naročnika sporočila izvajalcu takoj, najpozneje pa v roku 8 dni po prejemu blaga. Obenem bo naročnik izvajalcu sporočil dodatni rok za pravilno izpolnitev pogodbenih obveznosti.

1. člen

Glede vseh razmerij in vprašanj, ki s to pogodbo niso izrecno urejena, se uporabljajo določbe obligacijskega zakonika.

**Finančna zavarovanja**

1. člen

Izvajalec se obvezuje, da bo najkasneje v petih delovnih dneh od sklenitve pogodbe naročniku predložil bianco menico in menično izjavo s pooblastilom za izpolnitev, v višini 10 % pogodbene vrednosti (z DDV), kot finančno zavarovanje za dobro izvedbo pogodbenih obveznosti. V kolikor naročnik ugotovi odstopanje od obveznosti izvajalca, ki so določene s to pogodbo, lahko menico unovči.

Unovčenje menice ne odvezuje izvajalca od njegove obveznosti povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja obveznosti izvajalca iz te pogodbe utrpel in zneskom iz unovčene menice.

1. člen

Izvajalec se obvezuje, da bo najkasneje na dan prevzema strojne opreme naročniku predložil bianco menico in menično izjavo s pooblastilom za izpolnitev, v višini 5 % pogodbene vrednosti (z DDV) kot finančno zavarovanje za odpravo napak v garancijski dobi.

Unovčenje menice ne odvezuje izvajalca od njegove obveznosti povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja obveznosti izvajalca iz te pogodbe utrpel in zneskom iz unovčene menice.

V kolikor izvajalec ne predloži zavarovanja za odpravo napak v času garancijske dobe, lahko naročnik unovči finančno zavarovanje za dobro izvedbo pogodbenih obveznosti, brez kakršnekoli obveznosti do izvajalca.

**Varnost**

1. člen

Izvajalec se zavezuje varovati vse zaupne podatke naročnika, do katerih pride v stik pri izvajanju svojih pogodbenih obveznosti. Za izvajalca velja glede teh obveznosti enako strog način varovanja podatkov, kot jih ima naročnik. Izvajalec se obenem obvezuje, da se ne bo posluževal informacij in dokumentov, ki bi mu bili dostopni pri izvajanju teh obveznosti.

**Višja sila**

1. člen

V primeru višje sile ali zadržanja se čas za izpolnitev obveznosti zadržane stranke podaljša za čas trajanja višje sile. Zadržana stranka mora drugo stranko obvestiti o zadržanju ter drugi stranki notificirati odlog izpolnitve ter ji hkrati pisno obrazložiti razloge za zadržanje.

Nastop višje sile oprošča izvajalca in naročnika izpolnitve obveznosti iz te pogodbe za čas trajanja višje sile in odpravo posledic le-te, prav tako ju oprošča obveznosti plačila odškodnin zaradi neizpolnjevanja pogodbenih obveznosti v času trajanja višje sile.

Pogodbeni stranki ne odgovarjata za škodo, ki je nastala kot posledica delovanja višje sile oz. vzrokov, na katere nastanek in delovanje nista mogli vplivati.

Primere višje sile in njihovo trajanje ugotavljata pogodbeni stranki sporazumno.

**Odstop od pogodbe**

1. člen

V primeru, da katera od pogodbenih strank odstopi od pogodbe pred iztekom pogodbenega roka, razen iz razlogov, navedenih v tej pogodbi, je nasprotni (pogodbi zvesti stranki) dolžna povrniti vso, zaradi odstopa nastalo škodo.

Če stranka odpoveduje pogodbo iz utemeljenih razlogov (npr. zaradi hujših kršitev pogodbe, neplačevanja obveznosti ipd.), mora hkrati z odpovedjo tudi pisno obrazložiti razloge.

1. člen

Pogodbeni stranki se strinjata, da sme naročnik odstopiti od pogodbe brez odpovednega roka v primeru, če izvajalec:

* ne prične z izvedbo pogodbeno dogovorjenih del v pogodbenem roku, niti v naknadnem roku, ki mu ga določi naročnik;
* zamuja s kritičnimi faznimi roki in teh zamud ne bi nadoknadil niti v naknadnem roku, ki mu ga določi naročnik;
* prekine z deli brez pisnega soglasja naročnika;
* ne dobavi blaga v dogovorjeni kvaliteti;
* ne predloži zavarovanja za odpravo napak v garancijski dobi;
* ne izpolnjuje pogodbenih obveznosti iz garancije;
* svojih obveznosti do naročnika ne izpolni skladno s pogodbo in zavrne reševanje sicer utemeljene reklamacije;
* malomarno in nekvalitetno opravlja pogodbe obveznosti.

V teh primerih lahko naročnik takoj unovči ustrezna finančna zavarovanja. Unovčenje finančnega zavarovanja ne odvezuje izvajalca od njegove obveznosti povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja obveznosti izvajalca iz te pogodbe utrpel in zneskom iz unovčenega finančnega zavarovanja.

**Protikorupcijska klavzula**

1. člen

Če se ugotovi, da je pri izvedbi javnega naročila, na podlagi katerega je podpisana ta pogodba, ali pri izvajanju te pogodbe kdo v imenu ali na račun druge pogodbene stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji predstavniku ali posredniku naročnika ali drugega organa ali organizacije iz javnega sektorja, ali za opustitev obveznega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda, ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Naročnik ob ugotovitvi domnevnega obstoja dejanskega stanja iz prvega odstavka tega člena ali ob obvestilu komisije za preprečevanje korupcije ali drugih organov glede njegovega domnevnega nastanka začne z ugotavljanjem pogojev ničnosti pogodbe iz prejšnjega odstavka tega člena in z drugimi ukrepi v skladu s predpisi Republike Slovenije.

**Skrbnik pogodbe**

1. člen

Za urejanje medsebojnih razmerij v zvezi z izvajanjem pogodbe je s strani naročnika pooblaščena skrbnica pogodbe Mojca Giacomelli (tel.: 01/478-5808, e-pošta: mojca.giacomelli@rs-rs.si), s strani dobavitelja pa \_\_\_\_\_\_\_\_\_\_\_\_\_\_\_\_\_\_\_\_ (tel.: \_\_\_\_\_\_\_\_\_\_\_\_\_\_\_\_\_\_, e-pošta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**Spori**

1. člen

Morebitne spore bosta stranki reševali sporazumno. Če to ne bo mogoče, je za reševanje sporov pristojno sodišče v Ljubljani.

**Število izvodov**

1. člen

Pogodba je sestavljena v dveh izvodih, od katerih prejme izvajalec en in naročnik en izvod.

Pogodba je sklenjena z dnem podpisa obeh pogodbenih strank.

|  |  |
| --- | --- |
| V Ljubljani, dne \_\_\_\_\_\_\_\_\_\_  Naročnik  Računsko sodišče Republike Slovenije  Tomaž Vesel,  predsednik računskega sodišča | V Ljubljani, dne \_\_\_\_\_\_\_\_\_\_  Izvajalec |